OpenLLM-France/wikimedia huggingface dataset:
# 8 di maghju

L' 8 di maghju hè u 128esimu ghjornu (u 129esimu ghjornu s'è l'annata hè bisesta) di u calendariu gregorianu.

## Evenimenti

* 1945: Fine di a Seconda Guerra Mundiale cun a Germania

## Nascite

- 1899 - Friedrich Hayek, filosofu è ecunumistu britannicu.

## Celebrazione
### Feste
### I Santi

Santu Petru di Tarentasia. Santa Vannina (Ghjuvannina). Santa Jeanne d'Arc
Petru era natu accantu à Vienna (in l'attuale dipartimentu di l'Isère) versu l'annu 1102. A' 36 anni, era fattu vescu di a Tarentasia, issa regione di a Savoia in l'altu fiuminale di l'Isère. Era cunsideratu cum'è un paceru famosu, è l'anu chjamatu per fà stancià a guerra trà a Francia è l'Inghilterra.
Quandu Luigi Settimu di Francia vultò da a seconda Cruciata, amparò chì a moglia, Alienora, l'avia ingannatu. In l'annu 1152, ottense, da u papa, di ripudialla. Quella si rimaritò cù Arrigu Secondu d'Inghilterra. A disgrazia pè u rè di Francia fù chì Alienora, chì ghjera duchessa d'Aquitania, dete a so dota à u secondu maritu chì ghjera digià duca d'Ansgiù è di Normandia, è diventava cusì patrone di a medità di a Francia. I dui rè si fecenu a guerra.
Issa guerra durava da quindeci anni quandu u papa dumandò à Petru di Tarentasia d'inframettesi.
Era in u 1170. Petru fece vene i dui rè in Calvi Monti (l'attuale Chaumont-en-Vexin, in u dipartuiimentu di l'Oise), ma l'accordu ùn si fece. Ne mancu si fece trè anni dopu quand'ellu i cunvucò in Gisorti (l'attuale Gisors, dipartimentu di l'Eure).
Dopu à issu fiascu, Petru partì per l'abbazia Bone Valli (l'attuale Bonnevaux, in u dipartimentu di u Doubs), duve, à l'età di 20 anni si era fattu frate è ch'ellu vulia rivede nanzu di more. Ci ghjunse, ma in puntu di morte, chì si era venutu menu appena nanzu è l'avianu trovu spirante accantu à una surgente. Era u 14 sittembre 1174. Avia 72 anni.
In quantu à u disaccordu trà dui rè, ci hè vulsutu trè seculi di guerre è Jeanne d'Arc per regulallu.
Santa Jeanne d'Arc, beatificata in u 1909, canunizata in u 1920, hè diventata a santa patrona di a Francia.
Era nata in Domrémy, l'anzianu San Remigiu, in e Vosges, in u 1412. L'8 maghju 1429 - avia 17 anni - hà aiutatu à scaccià l'Inglesi chì accampavanu à Orléans. E' ghjè cusì ch'ella era festighjata l'8 maghju à Orléans, ma a festa religiosa era u 30 maghju, anniversariu di quand'ella hè stata brusgiata viva in Rouen, in u 1431. Un tribunale, cù u vescu di Beauvais cum'è presidente, l'avia dichjarata eretica è sdreia. Hè stata riabilitata 25 anni dopu, u 7 lugliu 1456.
Oghje, a seconda dumenica di maghju, u calindariu face currisponde a festa civile è a festa religiosa.
Etimolugia, casate è nomi: Cf u 27 dicembre.
Paesi è cità: Francia.
Prutezzione: armata francese.
Litteratura: Cf u libru di u duttore Angeli (di Sant'Andria di u Cotone): "Une Grande Française: Jehanne d'Orléans".

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 8 nuvembri

L' 8 nuvembri hè u 312esimu ghjornu (u 313esimu ghjornu s'è l'annata hè bisesta) di u calendariu gregorianu.

## Evenimenti

* 1895: Wilhelm Conrad Röntgen scopri i ràggii X.

## Nàsciti

* 1935: Alain Delon, attori francesu
* 1954: Kazuo Ishiguro, scrittori brittànnicu

## Celebrazione
### Feste
### I Santi

Tutti i Santi di Corsica. Santu Gottifredu.
Nanzu, in Corsica, si celebrava a memoria di unipochi di Beati, Venerabili, Servi di Diu, nati in l'isula, o chì ci anu praticatu e so virtù. Per ùn citanne chè qualchidunu, chì a lista hè troppu longa: Amanza, Bonifaziu, Laurina, Parteu è cumpagni di Mariana, Ghjilormu di Lanu, Vitale di Bonicardu, Fiurenzu è Fiora.
Issi santi sò stati scartati da a Chjesa corsa per via chì Roma ùn l'hà micca messi nantu à u Martirologu. Allora, hà decisu di riservà un ghjornu di u calindariu dioccesanu, l'8 nuvembre, per festighjalli tutti attempu.
Gottifredu avia una trentina d'anni quandu i frati di u vicu Novicenti (l'attuale Nogent-sur-Marne) u volsenu cum'è abbate. Un' eranu più chè sei in issa abbazia chì ghjera stata celebre, è i spinaghji si manghjavanu i muri. In pocu tempu, Gottifredu li fece ritruvà l'anziana prusperità. In u 1097, maravigliatu da u risultatu, l'arcivescu di Reims li dumandò di esse u superiore di l'abbazia San Remigiu, a più ricca di a dioccesi. Gottifredu ricusò, dicendu chì un onestu omu ùn si lasciava micca a moglia per piglianne una più bella.
A' 38 anni, l'anu fattu vescu di Ambiani (l'attuale cità di Amiens, dipartimentu di a Somme). Ci stete ondeci anni, ondeci anni di umiliazioni è di suffrenze. I so preti, currotti, vendianu i sacramenti. Pigliò pretesa pè a cumuna chì si era rivultata contru à a tirania è l'ingurditutine di i signori, è i signori u persecutonu è li resenu a vita impussibile. Ancu l'abbate chì l'avia sustituitu à Nogent si ridia d'ellu. Una notte di dicembre 1114, scappò per piattassi à a Grande Certosa, pregà, è vive in pace. L'anu ritrovu è ubligatu à rivene. Un' avia chè 49 anni, ma era frustu è, l'8 nuvembre 1115 si ne morse in l'abbazia di San Crispinu di Soissons duv'ellu era di passeghju. I so preti di Amiens ùn si mossenu per assiste à l'interru.
Etimolugia: da u germ. "gott" (diu) è "fried" (prutezzione).
Nomi: Friedel, Friedes, Géoffroy, Godefroi, Godefroy, Godel, Godfred, Godfrey, Godfroi, Godofredo, Goffert, Goffredo, Goffredu, Goraidh, Gotfrids, Gotfridus, Gothfraidh, Götschi, Gottfredo, Gottfrid, Gottfried, Gottfriede, Gotti, Gottifredu,Götz, Gotzi,
Paesi è cità: Amiens, Soissons.
# 9 d'aostu

U 9 d'aostu hè u 221esimu ghjornu (u 222esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

I Santi Ghjulianu, Marcianu è cumpagni.
Per quattru seculi, i frati di a Chjesa latina cantavanu à a prima ora u Martirologu rumanu. Un passu di issu Martirologu dicia:
"In Custantinopuli, l'imperatore Leone, chì disprezzava a religione, fece torturà è scapà i santi martiri Ghjulianu, Marcianu è ottu altri, per avè messu a figura di u Salvadore nantu à a porta di bronzu."
I calindarii grechi è russii danu i nomi di l'ottu: Alesiu, Ghjuvanni, Demetriu, Ghjacumu, Foca, Leonzu, Petru è Maria.
L'imperatore incausatu da u Martirologu hè Leone Terzu, l'Isauricu, imperatore d'Oriente da 717 à 741. Bonu amministratore, hà ricustituitu l'armata, urganizatu e finanze è publicatu un codice civile. Hà resistitu à l'Arabi chì accampavanu à Custantinopuli, salvendu cusì u mondu cristianu.
Allora, perchè issu omu hè cunsideratu cum'è un mostru d'impietà? Hè chì, da 726 à 728 hà publicatu decreti chì difendianu l'adorazione di e figure sante.
A Chjesa rumana hà santificatu e vittime di a guerra di e figure. Certe sò state inventate. Dicianu chì serebbi u casu di Ghjulianu, Marcianu è cumpagni. Ma, in l'869, averebbinu scuparte e so osse accatastate è una voce falata da u celu citava i nomi di i dece martiri. Allora, ancu si issi nomi sò falzi, issi martiri riprisentanu tutte e vittime di e persecuzioni iconoclastiche chì duronu dui seculi.
Etimolugia, casate è nomi: Per Ghjulianu, cf Ghjuliu, u 12 aprile; per Marcianu, cf Marcu, u 25 aprile.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 8 di ferraghju

L'8 di ferraghju hè u 39$^u$ ghjornu di l'annu in u calendariu gregurianu. Restanu 326 ghjorni à a fine di l'annu (327 sì hè bisestile).

## Nascite

* Jules Verne (8 di ferraghju 1828-24 di marzu 1905), 1885 ca.

## Celebrazioni
### Santi

A Beata Ghjacumetta. Santu Ghjilormu Emilianu.
Ghjacumetta era una veduva rumana, seducente, virtuosa, nata versu l'annu 1192. Avia 18 anni quandu u maritu, Grazianu Francipani, signoru di Marino, morse lascienduli dui figlioli chjuchi.
In u so palazzu di Roma, ricevia à San Francescu d'Assisi chì a chjamava "fratellu Ghjacumetta". Per ellu, facia una pasta d'amandule chì ne era assai ingordu. San Francescu l'avia rigalatu un agnellu chì a seguitava dapertuttu, ancu in chjesa, è chì, a mane, venia à truvalla in lettu per discitalla.
In puntu di morte, Francescu scrisse à Ghjacumetta di vene. A lettera ùn era ancu finita ch'ella ghjunghjia, cù i figlioli è tuttu u necessariu pè a sepultura di u so amicu: un velu per copreli a faccia, un cuscinu per mettelu sottu à u capu, un linzolu per ingutuppallu, è una cola di cera. Purtava ancu quella pasta d'amandule chì piacia tantu à u Poverellu, ma u Santu ùn a pobbe manghjà. Era l'annu 1226.
Invece di vultassine in Roma, Ghjacumetta si stete in l'Umbria per visità aspessu a tomba di San Francescu. Hè morta tredeci anni dopu. L'anu interrata accantu à a basilica d'Assisi.
Etimolugia è nomi: V. Ghjacumu (3 maghju)
Ghjilormu Emilianu, natu in Venezia in u 1481, mortu in a cità lombarda di Somasca l'8 ferraghju 1537, era un giovanu nobile carcu à soldi, battaglieru, sfacciatu, libertinu, chì servia in l'armata veniziana quand'ellu fù fattu prigiuneru, accantu à Treviso, da e truppe imperiale.
Tandu, si cunvertì è si disfece di a so furrtuna. Fattu prete, si messe à u serviziu di i malati, di l'orfani abbandunati, di e zitelle scunduttate, di i campagnoli gnuranti. Serebbi ellu chì hà messu à a moda l'amparera di a duttrina cristiana in chjama è rispondi.
In u 1731, creò, in Somasca, un istitutu di clerici regulari - i Somaschi - è morse sei anni dopu curendu i malati da a pesta.
Ghjilormu: Cf u 30 sittembre.
Paesi è cità: Venezia, Treviso.
Emilianu:
Etimolugia: da u lat. "Aemilius", nome di una famiglia rumana.
Casate: Emiliani, Emily.
Litteratura: Boccace: La Theseide, Chaucer: Knight's tale, J.-J. Rousseau: l'Emile, Gellert: Der kluge Emil, Lessing: Emilia Galotti, Verdi: Othello.

## Ligami esterni

* Almanaccu Adecec 2007 Archiviu 2007-02-12 at the Wayback Machine
# 8 di lugliu

L' 8 di lugliu hè u 189esimu ghjornu (u 190esimu ghjornu s'è l'annata hè bisesta) di u calendariu gregorianu.

## Nàscite

* 1990: Kevin Trapp, ghjucadore di pallò alemanu

## Celebrazione
### Feste
### I Santi

Santu Chilianu.
Chilianu era un frate irlandese natu versu l'annu 640. Partutu per evangelizà i paesi germanichi, predicò in Turingia, in Franconia, è po ghjunse in Würtzburg, capitale di a Baviera.
Fù ben accoltu da u duca chì si serebbi cunvertitu vulenteri, ma ci era un impedimentu: si era maritatu cù a moglia di u fratellu cum'è Erode in i tempi. Allora, Chilianu andò in Roma à cunsultà u papa. E' u papa disse chì, prima di esse battizatu, u duca devia rinnegà a moglia. Ellu ùn dumandava chè megliu chì a donna era gattiva è ùn li piacia più.
Ma ella tenia à u maritu. Un ghjornu chì u duca era in viaghju, fece tumbà à Chilianu è i so cumpagni. Sò stati interrati in una fossa prufonda cù tutti l'ornamenti è i vasi sacri. Era l'annu 689.
Quand'ellu ghjunse u duca, a moglia li disse ch'elli si ne eranu andati. E' cusì a Baviera restò pagana. Hè stata cristianizata una cinquantina d'anni dopu da San Bonifaziu.
Etimolugia: forse da l'irlandese "Koulman" forma brettona di Colombanu.
Nomi: Chilianu, Coloman, Kalman, Kilian, Killian, Liliane.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 8 di marzu

L'8 di marzu hè u 67$^u$ ghjornu di l'annu (u 68$^u$ sì hè bisestile) in u calendariu gregurianu. Restanu 298 ghjorni à a fine di l'annu.

## Avenimenti

* 2003: A Galipedia, a versione di Wikipedia in lingua galiziana, hè creata.

### In Corsica
## Nascite

* 1945: Anselm Kiefer, pittore è scultore tedescu.
* 1958: Aleksandr Tarasov o Tarasow, puliticante è scrivanu russiu.
* 1979: Tom Chaplin, musicante britannicu

## Celebrazioni
### Santi

Santu Ghjuvandiu (Ghjuvanni di Diu).
Ghjuvanni hè natu à u Portugallu, in Montemoro Novo, l'8 marzu 1495. Hè mortu in Spagna, in Granada, l'8 marzu 1550.
A' 8 anni si ne scappa da a casa paterna per ùn vultacci più. Un ghjornu, nantu à a strada di Madrid, si vene menu è ghjè racoltu da un omu chì avia una grossa banda di pecure è una figliola sola. Per parechji anni, face u pasturellu. Era tantu astutu chì u patrone li prumette di lascialli e pecure s'ellu spusava a figliola.
Tandu, Ghjuvanni si ne và è si ingagia in l'armata di Carlu Quintu in guerra contru à i Francesi.
Cundannatu à esse impiccatu per avè lasciatu arrubà roba ch'ellu avia in cura, prega a Madonna di salvallu, è a si franca.
Scacciatu da l'armata, volta ind'u patrone pastore. Quellu era sempre decisu à maritallu cù a figliola. Allora Ghjuvanni riparte è si ne và in Ungheria à battesi contru à i Turchi.
Finita a guerra, ellu chì, sinu à tandu, era statu un libertinu, decide di campà cum'è un santu, secondu i cunsigli di Ghjesù ch'ellu avia vistu in sognu.
Volta in Spagna, si stabilisce in Granada, è si face passà per scemu. U chjudenu in un uspiziu è, per trè mesi, u frustanu à canapu crosciu. Tandu era cusì ch'elli curavanu i scemi.
Surtitu da l'uspiziu, Ghjuvanni si mette à racoglie infermi abbandunati è à cunverte prustitute. Per nutrì tutta issa ghjente, facia è vendia carchi di legna minuta.
Pian pianinu, fù tantu cunsideratu in cità chì i ricconi di Granada li fecenu fà un uspiziu pè i so malati. Cusì hè nata a Cungregazione di i Frati di San Ghjuvandiu.
Etimolugia: V. Ghjuvanni (27 dicembre).
Prutezzione: liatori di libri è persunale di l'uspidali.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 8 di settembre

L' 8 di settembre hè u 251esimu ghjornu (u 252esimu ghjornu s'è l'annata hè bisesta) di u calendariu gregorianu.

## Morte

- 1645 - Francisco de Quevedo, scrittore spagnolu di l'età d'oru.

## Celebrazione
### Feste

A Natività di a Madonna.
A celebrazione di l'anniversariu di a nascita di Maria Vergine, hè d'urigine greca. Pè a Chjesa rumana, hè u papa Sergiu Primu (687-701) chì l'hà messa nantu à u calindariu.
In Corsica hè festa in Aligiani, Bonifaziu, Calvi, Casamacciuli, Cassanu, Ghisoni, Grossa, Lavasina, Loretu di Casinca, Mursiglia, Pancheraccia, Rusiu, è Santa Riparata di Balagna.
A' u cunventu di Alisgiani, ci hè una pittura nantu à legnu chì riprisenta a Madonna cù u Bambinu in collu è li dà duie chjarasgie. Purebbi esse l'opera di Sano di Pietro, un pittore di Siena natu in 1406, mortu in u 1481. Cum'ella hè ghjunta in Alisgiani, ùn si sà.
In Bonifaziu, ci era una cappella di a Madonna nantu à l'isula Lavezi. Oghje, a celebrazione si face à a Chjesa di a Trinità.
In Calvi, hè festa di a Madonna di a Serra, una chjesa à 6 km di a cità, nantu à una cresta. Ci hè una belle pittura, nantu à coghju, di a Madonna, arritta nantu à una meza luna.
In Casamacciuli, a statua di a Madonna - è a Madonna - hè detta simpliciamente: a Santa. A legenda dice chì issa statua vene da u cunventu di a Selva, in a furesta di u Falasorma. Era stata rigalata da un cumandante di battellu, dopu à una timpesta. U battellu era davanti à Galeria è u mare era furibondu. U cumandante pregò a Vergine Maria, Stella Maris. In celu si creò una stella spampillante è u mare si acchetò. U cunventu di a Selva ricevì u rigalu è pigliò u nome di Santa Maria di a Stella. Versu l'annu 1450, u cunventu fù ruvinatu da i Turchi. I frati messenu a statua nantu à una mula è partiinu in muntagna. A mula piantò duv'ella hè oghje a chjesa di Casamacciuli.
In Lavasina, ci hè una pittura di a Madonna chì purebbi esse di a scola di u Peruginu, mortu in u 1524. Hè un rigalu di i figlioli di Anghjulu Danese, di Brandu. Danese facia u cummerciu di u vinu trà a Corsica è Roma. Un ghjornu, un debitore sbaiuccatu u pagò cù issa pittura. Quandu, in Lavasina, sbucinonu a pittura, nentru ci eranu dinù i soldi. A' a Madonna di Lavasina sò attribuiti parechji miraculi.
In Loretu di Casinca, a chjesuccia di a Madonna ùn esiste più, ma a devuzione resta. U chrunistu Monteggiani conta chì, versu l'annu 1480, a Vergine Maria, Madre di Diu, facia i miraculi in paese. Guaria malatie d'ogni sorte. A rinomina si sparse è ghjunse ghjente, micca solu da Corsica, ma da Sardegna è da Terraferma.
In Pancheraccia, a chjesa di a Madonna hè in muntagna, sopra à u paese. L'8 sittembre, a ghjente face u pelegrinaggiu cù a speranza di un miraculu, cum'ellu hè accadutu l'annu 1852. Tandu, volsenu sustituì a vechja statua da una nova, in marmaru. A' l'inaugurazione, un omu fù guaritu da una malatia di pelle dopu à essesi lavatu à a surgente chì ghjè vicinu à a chjesa è avè passatu a nuttata à pregà.

### I Santi
## Ligami

* Archiviu 2006-04-22 at the Wayback Machine L'almanaccu 2006 di l'Adecec
# Oxalis acetosella

Oxalis acetosella :
| Oxalis acetosella ||
| Classifica scentifica ||
| Regnu | Plantae |
| Classa | Polypodiopsida |
| Divisioni | Tracheophyta |
| Sottudivisioni | Spermatophytes |
| Ordini | Oxalidales |
| Famiglia | Oxalidaceae |
| Genaru | Oxalis |
| Nomu binuminali ||
| Oxalis acetosella Carl Linnaeus, 1753 ||
Oxalis acetosella hè una spezia di pianta chì faci parti di a famiglia di l'Oxalidaceae.

## Discrizzioni

L'Oxalis acetosella hè una piccula pianta arbacea vivaci appartinendu à a famiglia di l'Oxalidaceae. Si distingui da i so casci trifugliati à forma di cori, d'un verdi vivu, chì si ripiegani di notti o quandu u tempu hè piuvosu. I fiora di l'Oxalis acetosella sò bianchi o rusulati, incù cinqui pitali à forma di stedda, è appariscini di branu.

## Ripartizioni

'Ssa spezia hè largamenti sparta in Auropa, in Asia Subrana è in America subrana. Omu a trova par u più in i furesti umiti, i pratulini è i zoni adumbrati. L'Oxalis acetosella hè particularamenti abundanti in i righjoni timparati di l'emisferu nordu.
Oxalis acetosella hè prisenti in Corsica.

## Biulugia

L'Oxalis acetosella hè una pianta vivaci chì si prupaga par u più da i so rizomi suttarranii. Pò ancu ripraducia si par via di graneddi, chì sò spargugliati da u ventu o l'animali. 'Ssa pianta hà una crescita lenta è prifirisci i terri ricchi di materia urganica. Hè adattata à i climi freschi è umiti.

## Tassunumia

Oxalis acetosella hè statu discrittu pà a prima volta da Carl von Linné in 1753 in a so opara Species Plantarum. Esistini uni pochi di sinonimi pà 'ssa spezia, tali Oxalis montana è Oxalis nemorosa.

## Cunsirvazioni

L'Oxalis acetosella hè una pianta cumuna è largamenti sparta, è ùn hè micca cunsidarata com'è essendu in priculu. Eppuri, a distruzzioni di u so ambienti naturali, in particulari da a disfuristazioni, pò avè un impattu negativu annantu à a so pupulazioni. Hè dunqua impurtanti di prisirvà i furesti è i zoni adumbrati induva 'ssa pianta si sviluppa cù u fini di garantiscia a so sopravvivenza à longu andà.

## Rifarimenti

* Jeanmonod D. & Gamisans J. (2013) Flora Corsica (2 ed), Edisud.

## Noti

* ↑ Jeanmonod & Gamisans (2013).

## Altri prugetti

* Oxalis acetosella annantu à Wikimedia Commons.
# Otto Sander

'Ssu artìculu hè in custruzzione. Pudete cuntribuisce à a so redazzione.
Otto Sander (1941-2013) hè statu un attore tedescu.
# Our Airline

Nauru Airlines ò Our Airline hè una cumpagnia aerea naziunale di Nauru. 'Ssa Cumpagnia hè stata criata in u 1970 cum'è « Air Nauru »; in u 2006, u so nome hè statu cambiatu per « Our Airline ». A cumpagnia aerea hè stata fundata per facilità l'accessu à u Nauru. A sede centrale hè in Yaren, Nauru.
Administra tutti i servizii di Norfolk Air.

## Slogan

* « Let our airline be your airline »
* « Airline of the Pacific »

## Codici

* IATA: ON
* OACI: RON
* Call-sign: OUR AIRLINE

## Destinazioni

* Nauru (aeroportu principale)
* Brisbane (via Honiara)
* Honiara
* Tarawa
* Nadi
À vulà Norfolk Air
* Melbourne
* Newcastle
* Sydney
* Norfolk Island

## Flotta

* 2 Boeing 737-300

## Da vede dinò

* Air Corsica
* VietJet Air

## Ligami

* U situ ufficiale di a Our Airline in inglese Archiviu 2015-08-12 at the Wayback Machine
# Ovis musimon

Muvra :
A Muvra :
Classificazione scentifica :
| Regnu: | Animalia |
| Phylum: | Chordata |
| Classa: | Mammalia |
| Ordine: | Artiodactyla |
| Famiglia: | Bovidae |
| Sottufamiglia: | Caprinae |
| Generu: | Ovis |
| Spezia: | O. musimon |
Nome/u binominale/i :
Ovis musimon Pallas, 1762 :
A Muvra (Ovis musimon) hè un animali chì faci partita di a famiglia di i Caprinae.

## In Corsica

A sottuspezia particulari di muvra chì hè prisenti in Corsica hè Ovis gmelini musimon.
# Oxalidales

Oxalidales
Oxalidales :
Classificazione scentifica :
| Regnu: | Plantae |
| Divisioni/e: | Magnoliophyta |
| Classa: | Magnoliopsida |
| Ordine: | Oxalidales |
# Oxalis articulata

Oxalis articulata :
| Oxalis articulata ||
| Classifica scentifica ||
| Regnu | Plantae |
| Classa | Polypodiopsida |
| Divisioni | Tracheophyta |
| Sottudivisioni | Spermatophytes |
| Ordini | Oxalidales |
| Famiglia | Oxalidaceae |
| Genaru | Oxalis |
| Nomu binuminali ||
| Oxalis articulata Marie Jules César Savigny, 1798 ||
Oxalis articulata hè una spezia di pianta chì faci parti di a famiglia di l'Oxalidaceae.

## Discrizzioni

Oxalis articulata hè una pianta arbacea vivaci appartinendu à a famiglia di l'Oxalidaceae. Si caratterizeghja da i so piccioli smilzi è ramificati, pudendu aghjunghja un'altezza da 10 à 30 centimi. I casci sò cumposti da trè fuglioli à forma di cori, d'un culori verdi viva. I fiora, inquantu ad eddi, sò chjuchi è di culori giaddu vivu, ragruppati in gaspi terminali.

## Ripartizioni

'Ssa spezia hè urighjinaria d'America suttana, più pricisamenti i righjoni subtrupicali è timparati d'Arghjintina, di u Chili è di l'Uruguai. S'hè ancu naturalizata in altri righjoni di u mondu, in particulari in Auropa, in Australia è in America subrana.
Oxalis articulata hè prisenti in Corsica.

## Biulugia

Oxalis articulata hè una pianta vivaci chì si prupaga par u più da a furmazioni di bulbilli, organi di ripruduzioni aerii chì si sviloppani à parta di i nodi di i piccioli. 'Ssi bulbilli si staccani faciuli è poni essa spargugliati da u ventu, l'animali o l'attività umani. A pianta pò ancu ripraducia si par via di graneddi, chì sò dissiminati da u ventu.

## Tassunumia

Oxalis articulata hè u nomu scentificu accittatu pà 'ssa spezia, ma hè ancu cunnisciuta sottu à altri sinonimi, tali Oxalis cernua è Oxalis corniculata var. articulata.

## Cunsirvazioni

Bench'è largamenti sparta è cunsidarata com'è una gattiva arba in certi righjoni, Oxalis articulata ùn faci micca l'ughjettu di misuri di cunsirvazioni spicifichi. A so capacità à prupagà si prestu è à adattà si à diffarenti ambienti li parmetti di sopravviva in diversi ambienti. Eppuri, in certi righjoni ind'edda hè cunsidarata com'è invadenti, i sforzi sò svolti par cuntrullà la è limità a so prupagazioni.

## Rifarimenti

* Jeanmonod D. & Gamisans J. (2013) Flora Corsica (2 ed), Edisud.

## Noti

* ↑ Jeanmonod & Gamisans (2013).

## Altri prugetti

* Oxalis articulata annantu à Wikimedia Commons.
# Ottunariu

L' ottunariu hè un tipu di versu chì cumprende ottu sillabe. Hè u più versu cumunu in a puesia è a canzone corsa.

## Esempii

L'ottunariu hè imprudatu per indettu in a canzone I mulatteri d'Ulmetu di Petru Paulu Peretti:

## Da vede dinù

* u settinariu
* u nuvenariu
* l'Undicinariu
'Ssu artìculu hè in custruzzione. Pudete cuntribuisce à a so redazzione.
# Ovu di Fabergé

L'ortografia è a grammatica di 'ssu articulu ùn sò micca currette. Pudete cuntribuisce à ammigliurà le.
L'ova Fabergé sò ogetti preziosi creati da u ghjuvellier Pierre-Karl Fabergé.
L'ove più famose sò state fatte per Alessandru III è Niculaiu II di Russia, chì l'anu datu à e so rispettive moglie, Maria Feodorovna è Alexandra Feodorovna, per Pasqua.
Nant'à i 54 fabbricati, 6 sò stati persi, mentre chì 2 altri ovi sò stati creati ma micca consegnati, l'ovu di a Custellazione (cunnisciutu in duie copie) è l'ovu di Betulla (o Kareliana) per l'annu 1917. Sette grandi ova sò state ancu fatte per u Famiglia Kelch in Mosca
L'ove sò fatte di metalli preziosi o pietre dure decorate cù cumbinazioni di smaltu è pietre preziose.
U termine "ovu Fabergé" hè diventatu sinonimu di lussu è l'ove sò cunsiderate capolavori di ghjuvelli. L'Uova di Pasqua Imperiale Pierre-Karl Fabergé sò cunsiderate l'ultima grande serie di cumissioni per oggetti d'arte.

## Da vede dinù

* Spilla

### Ligami

Le Musée Fabergé à Saint-Pétersbourg: bien plus que des œufs de Pâques.